Nariadenie Rady 1842/2002
z 8. októbra 2002,
ktoré mení a dopĺňa nariadenie (ES) 2505/96 otvárajúce a spravujúce autonómne colné kvóty spoločenstva na určité poľnohospodárske a priemyselné výrobky
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, najmä na článok 26,
so zreteľom na návrh Komisie,
keďže:
(1) Rada otvorila na základe nariadenia (ES) 2505/96 [1] colné kvóty na určité poľnohospodárske a priemyselné výrobky. Dopyt spoločenstva po daných výrobkoch by mal byť uspokojený za najpriaznivejších podmienok. Colné kvóty spoločenstva by preto mali byť otvorené pri nulových colných sadzbách na vhodné objemy od 1. júla 2002, pričom sa však treba vyhnúť rušivým vplyvom na trhy pri týchto výrobkoch.
(2) Nariadenie (ES) 2505/96 by sa malo preto zmeniť a doplniť,
PRIJALA TOTO NARIADENIE:
Článok 1
Colné kvóty vymenované v prílohe k tomuto nariadeniu sa pridajú k prílohe 1 k nariadeniu (ES) 2505/96.
Článok 2
Toto nariadenie nadobúda účinnosť tretí deň nasledujúci po jeho zverejnení v Úradnom vestníku Európskych spoločenstiev.
Vstupuje do platnosti 1. júla 2002.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Luxemburgu 8. októbra 2002